P. ĠUŻEPP VELLA OFM liemiz magħruf u iben il-Parroċċa tagħna huwa bla dubju ta' xejn P. Marjanu Vella OFM. Għalina, ismu jibqa' marbut b'għaqda ta' imħabba mal-Madonna tas- Sacro Cuor, bħala reliġjuż franġiskan awtentiku, kif ukoll ma' beltna Tas-Sliema. Huwa twieled fi triq S. Ġwann Battista fi żmien il- Kappilan P. Guido Annati OFM. Kien nhar l-14 ta' Diċembru 1927. Ġie mgħammed fil-Parroċċa tagħna mill- Viċi Parroku P. Diego Galdes OFM nhar it-18 ta' Diċembru. Il-ġenituri tiegħu kienu Paolo u Carmela Mifsud. Ingħata l-isem ta' Giovanni-Marija kif ukoll Giuseppe, Antonio, Martino u Francesco.l Huwa kien tifel uniku u ma kellux ħutu. L-ewwel Tqarbina għamilha fil-Parroċċa u l-Griżma ta' l-Isqof fl-20 ta' Ġunju 1934 mill-Arċisqof ta' Malta, Mons. Dom Mauro Caruana OSB. Mar l-iskola primarja fil-kulleġġ tal-Freres ''Stella MILL-GHOLJA TAL-GOLGOTHA THAMMAR B'DEMMEX FEJJIEDI, SEJJAHTLI KRISTU MISLUB BLA HTIJA, BIEX DAK LI GHAMILT INTI, : IL-MISTERU TAL-FIDWA — NAGHMLU JIENA WKOLL IL-LUM U FIL-JIEM GEJJIENA, FUQ IL-MIDBAH TAR-RABTA L-GDIDA Rev. B. Marjanu Urlla O.2E.M. B'TIFKIRA TA' L-EWWEL QUDDIESA SOLENNI TIEGHU FIL-KNISJA PARROKKJALI TAS SACRO CUOR, Santa ta' l-ewwel Quddiesa Solenni ta' P. Marjanu. Wara kompla l-iskola sekondarja fil-Lvceum fil-Belt. Johnnie (kif kien magħruf) kien abbati fil-knisja tagħna. Il-ħidma wtieqa li l-Patrijiet kienu jwettqu nibbtet fih il-ġibda għall-ħajja saċerdotali fi ħdan il-Provinċja tagħna. Wara li għadda l-klassijiet kollha tal- Lvceum għamel l-eżamijiet tal-matrikola fit-Taljan u fil- Malti. Irnexxielu jgħaddi minnhom u jġib iċ-ċertifikati. Johnnie beda s-sena tan-novizzjat fil-kunvent ta' Sant' Antnin f'Għajnsielem, Għawdex, nhar is-16 ta' Settembru 1945. Ġie mogħti l-isem ta' Fra Marjanu. Għeluq is-sena tal-prova għamel il-Professjoni Sempliċi nhar id-29 ta' Settembru 1946. Wara kompla l-istudji fil- Belt u fir-Rabat, tal-filosofija u tat-teoloġija. Fil-kunvent tar-Rabat għamel il-Professjoni Solenni nhar it-2 ta' Ottubru 1949. Fra Marjanu ġie ordnat saċerdot fit-3 ta' Awissu 1952, fil-Konkattidral ta' San Ġwann mill- Arċisqof Mons. Mikiel Gonzi. Fl-10 ta' Awissu ċċelebra l-Ewwel Quddiesa Solenni fil-knisja tagħna (ara s-santa). Ħidma fi ħdan il-Provinċja Fl-istess sena li qaddes, P. Marjanu, ġie mibgħut fil- kunvent ta' Għawdex bħala surmast tan-novizzi u fl-istess ħin kien igħallem it-Taljan u l-Malti fil-kulleġġ ta' Sant' Antnin, ħdejn il-kunvent tagħna, li kien jitmexxa mill-Provinċja tagħna. Wara tliet snin f'din il-kariga ġie mibgħut hawn Tas-Sliema biex jibda ħidma fejjieda fost il-parruċċani tagħna. Mill-ewwel beda jgħallem it-Taljan lill-Istudenti tal-Provinċja. Fl-1960 ġie maħtur Lettur Provinċjali tal-lingwa Taljana. Daħal għalliem fil- kulleġġ ''Stella Maris' fil-Gżira fejn kien igħallem fil- klassijiet sekondarji. Fil-Kapitlu Provinċjal li sar fl-Lulju 1964, P. Marjanu ġie maħtur Definitur Provinċjali. Dan ifisser li jkun Kunsillier tal-Ministru Provinċjal. $ Dam f'din il-kariga għal tliet snin. Il-prudenza u l-kapaċità intellettwali tiegħu kienu fatturi biex intgħażel bħala Kandidat biex isir Ministru Provinċjal. Is-sens ta' umiltà kbira li kellu u ċerta skrupolożità, jew biżgħa, li ġġib magħha din il-ħatra, wasslitu biex ma jaċċettax din il-Kandidatura. Irnexxielu jikkonvinċi lill-Viżitatur Ġenerali u lill-Patrijiet votanti biex ma jivvotawlux għal din il-ħatra.' Għalhekk f'dan l-istess Kapitlu Provinċjali, li sar nhar it-8 ta' Ottubru 1967, ġie maħtur Vigarju Provinċjali. Din hi l-ogħla kariga wara l-Ministru Provinċjal $ Dam f'din il-ħatra tliet snin biss. Fit-12 ta' Jannar 1971, P. Marjanu, ġie magħżul wieħed mid-Diskrieti tal-Gwardjan. Dan ifisser li jkun kunsillier tal-Gwardjan. 7 Fid-19 ta' Ġunju 1972 ġie maħtur Kronista għall-kunvent ta' Tas-Sliema.19 Fil- Kapitlu Provinċjali ta' l-1973 ġie maħtur Direttur tal- Vokazzjonijiet u nominat ukoll Direttur għall-irtiri li jsiru fil-'Portiuncola Retreat House' ta' Baħar iċ-Ċagħaq. ll F'dan l-istess Kapitlu kien wieħed mid-delegati li jivvutaw għall-għażla tal-Provinċjal. Hawn, P. Marjanu reġa' ġie magħżul Definitur Provinċjali.l' Imbagħad, fil- Kapitlu li sar nhar it-23 ta' April 1976 reġa' ġie kkonfermat bħala Definitur.' Dam f'din il-kariga sad-19 ta' April 1982.1 Wara intervall ta' tliet snin, fil-Kapitlu Provinċjali li nżamm fl-1985, reġa' ġie maħtur Definitur mill-ġdid.1S Din il-ħatra baqa' fiha sal-ġurnata tal-mewt. Għal P. Marjanu, b'karigi bħal dawn, kienu jfissru impenn kontinwu. Minbarra l-laqgħat tad-Definitorju kull xahar, kemm il-darba jieħu sehem f'diversi laqgħat, kemm f'Malta u kemm barra, għall-Provinċji Franġiskani li jitkellmu l-lingwa Ingliża. Laqgħat bħal dawn jiġu organizzati, kull tant żmien, mill-Ordni Franġiskan biex jiġi studjat l-andament ta' l-Ordni f'dawn il-pajjiżi. Ħidma Pastorali Bħala saċerdot il-ħidma pastorali tiegħu bdiha fil- kunvent ċagħna ta' Għawdex. Kien konfessur imfittex, mhux biss minn nies, imma wkoll minn Kunventi ta' diversi sorijiet li hemm f'Għawdex. Sa mill-miġja tiegħu f'Tas-Sliema, fl-1956, mill- ewwel beda jagħti sehemu fil-ħajja pastorali tal-Parroċċa. Kien imur ta' spiss iqaddes fil-Kappella ta' Strada Roża. Dak iż-żmien kienu jmorru patrijiet differenti biex iqaddsu għan-nies ta'- dawk l-inħawi. Minbarra l- Kappella, il-Parroċċa, kellha wkoll id-dar tad-Duttrina ''Santa Marija Goretti'.16 Fl-1960, fuq xewqa tiegħu stess, P. Marjanu, inħatar Rettur tal-Kappella u responsabbli mit-tagħlim tad-duttrina.l' Għal numru ta' snin, tliet darbiet fil-ġimgħa, kien jorqod fid-dar li tagħmel parti minnha l-Kappella. Hekk kien ikun aktar disponibbli għan-nies. Kuljum, wara l-Quddiesa, kien imur iqarben lill-morda. P. Marjanu kien maħbub u ammirat ħafna minn nies ta' madwar il-Kappella. Huwa kien iddedikat għal din il-ħidma pastorali bla ma ħalla doveri oħra bħala reliġjuż franġiskan. Fil-11 ta' Jannar 1965 Mons. Salv Grima, il-Vigarju Ġenerali tas-sorijiet, ħatar lill-P. Marjanu Vella bħala Konfessur Ordinarju għas-sorijiet ta' l-Orsolini. Sar ukoll Direttur Spiritwali tal-għaqda 'Helpers of the Child Jesus' imwaqqfa mill-kuġin tiegħu P. Serafin Vella OFM għand l-Orsolini ta' Tas-Sliema.'$ Imbagħad fid-9 ta' Jannar 1967 inħatar Konfessur Ordinarju għas-Sorijiet Franġiskani tal-Qalb Immakulata ta' Marija (ta' l-Eġittu) tal-kunvent tal-Birgu. Għat-tagħlim tad-Duttrina, lit-tfal li joqogħdu ħdejn il-Kappella, talab u qala' l-għajnuna tas-Sorijiet Franġiskani tal-Qalb ta' Ġest20 Id-Duttrina kienet u għadha ssir fil-Kappella (illum ''Ġesti l-Habib'') fi Strada Roża u f'żewġt idjar oħra fi Triq Camenzuli 2' Meta l-knisja tal-Madonna tal-Karmnu, tal-Balluta, kienet sejra ssir Parroċċa, dawn it-toroq kienu se jispiċċaw mil-limiti tal-Parroċċa tagħna, u għalhekk ikunu parti mill-parroċċa l-ġdida. P. Marjanu ġie mqabbad biex iħejji memorandum lill-Kurja Arċiveskovili. Dan kien jiggarantixxi l-indipendenza assoluta tal-Kappella u li d- Duttrina tibqa' tingħata mill-istess Sorijiet Franġiskani. Dan il-memorandum ġie ffirmat nhar it-30 ta' Mejju 1974, fil-kunvent ta' Santa Venera, mill-Provinċjal Rev. P. Ġustinu Sant O.Carm. fil-preżenza ta' P. Marjanu, u l-Provinċjal tagħna P. Ivo Tonna OFM. Il-Kappella ta' Strada Roża kiejnet qisha Viċi Parroċċa tal-knisja parrokkjali tagħna. Mis-16 ta' Ġunju 1974 saret tagħmel parti mill-Parroċċa l-ġdida 2 Flimkien ma' din il-ħidma pastorali f'Tas-Sliema, naraw ukoll lill-P. Marjanu Vella jagħti għadd kbir ta' irtiri jew eżerċizzi spiritwali lil diversi kategoriji ta' nies. Fid-Dar ta' l-Irtiri ta' Baħar iċ-Ċagħaq kien jagħti korsijiet għaż-żgħażagħ studenti ta' l-iskejjel sekondarji ġuvintur u xebbiet. Ma naqsux ukoll irtiri jew konferenzi ta' sorijiet. Mexxa wkoll irtiri għas-saċerdoti u reliġjużi rġiel, kif ukoll irtiri u konferenzi lis-sorijiet tal- klawsura 2 Ħidma Letterarja Il-ħidma letterarja ta' P. Marjanu bdiet kmieni meta kien għadu tifel, fl-1941, imur il-Lvceum. F'dik is-sena kiteb l-ewwel poeżija li fiha wera t-talent tiegħu. Kiteb proża u poeżiji oħra li ġew ippubblikati f'Leħen il- Malti'. Poeżiji tiegħu dehru wkoll fil-'Muża Maltija' u fl-Antoloġija miġbura mill-Professur Ġużċ Aquilina. Bejn is-snin 1952-1964 ippubblika tmien bijografiji li xi wħud minnhom kellu jagħmel it-tieni edizzjoni tagħhom. 1958 ħareġ l-ewwel ktieb tal-poeżiji tiegħu ''Ġiżimin Aħmar'. Ġabra ta' poeżiji għaż-żgħażagħ, li daħal fl- iskejjel tal-Gvern u fl-iskejjel Privati 2Ż Wara din l-ewwel pubblikazzjoni, fl-1969, ħareġ it-tieni volum ta' poeżiji bl-isem ''Dgħajjes tal-Karti'.25 Nhar l-14 ta' Novembru 1974 il-Provinċjal P. Ivo Tonna OFM għażel lill-P. Marjanu biex jieħu sehem f'Kummissjoni. Din ġiet imwaqqfa bejn il-Provinċja tagħna flimkien mal-Patrijiet Konventwali u l-Kapuċċini. Il-għan ta' din il- Kummissjoni kien li l-Missal u l-Brevjar Franġiskan jinqalbu għal-lingwa Maltija. P. Marjanu kellu sehem kbir fil-qlib ta' l-innijiet sagri.20 Il-ħidma poetika ta' P. Marjanu tkompli, fl-1975, bil-pubblikazjoni tal-ktieb 'Ħitan tas-Sejjieħ'. Dawn il-poeżiji rebbħuh il-premju Rothmans 19757. Din il-ġabra ta' poeżiji intagħżlu bħala test għall-eżamijiet tal-Matrikola.2' Ir-raba' volum tal- poeżiji tiegħu jġib l-isem ''Ġarġir mal-Herża'. Dan ġie stampat f'Novembru 197925 Għal din il-ġabra ta' poeżiji, P. Marjanu, ġie mogħti l-premju tal-Ministeru ta' l- Edukazzjoni 1980. Nhar is-17 ta' Settembru 1984, l- Akkademja tal-Malti għamlet laqgħa li fiha P. Marjanu Vella ġie magħżul bħala membru ta' l-istess Akkademja għax-xogħol tiegħu b'risq il-poeżija Maltija.0 L-aħħar volum tiegħu ta' poeżiji oqgolia Riħ' ġie ppubblikat nhar it-23 ta' Novembru 1985. Fil-5 ta' Diċembru ta' l-istess sena, P. Marjanu, spiċċa A B AOITI l AR Fiat ġie O.F.M. Il-qoxra tal-ktieb ''Madonna tas-Sacro Cuor: Oratorju'. jikteb l-ewwel Oratorjo tiegħu. Dan iġib l-isem ''Madonna tas-Sacro Cuor'. L-Oratorjo jfakkar il-75 sena mill-ħruġ ta' l-ewwel purċissjoni bil-Vara għażiża tagħna. Dan ġie mmużikat għall-orkestra mis-surmast Joseph Vella. L- Oratorjo ġie ppubblikat u l-esekuzzjoni mużikali saret nhar l-1 ta' Lulju 1986 fil-Knisja Parrokkjali tagħna. P. Marjanu kiteb Oratorjo ieħor dwar Missierna San Franġisk. Kitbu fid-19 ta' Marzu 1987. Iġib l-isem 'Demm fuq il-Verna'. Dan ukoll ġie mmużikat mill-istess surmast Vella. L-Oratorjo ġie esegwit fl-1 ta' Marzu 1990 fil-knisja tagħna ta' San Franġisk fil-Ħamrun. Dan sar bħala tifkira f'għeluq is-sentejn mill-mewt ta' P. Marjanu. Dan l-Oratorjo reġa' ġie mtella' fil-Konkattidral ta' San Ġwann nhar il-21 ta' Marzu 1990. Dawn iż-żewġ Oratorji flimkien ma' poeżiji u sunetti oħra, li P. Marjanu kiteb matul iż-żmien li dam l-isptar, ġew ippubblikati fl-1989 minn P. Norbert Ellul Vincenti OFM. Din il-ġabra ġġib l-isem ta' 'Demm fuq il-Verna'. Il-Professur Oliver Friggieri kiteb, fl-introduzzjoni tal- ktieb, li P. Marjanu kien wieħed minn dawk il-ftit li l- poeżija jiktibha għaliex iħoss il-ħtieġa assoluta tagħha. $$ P. Marjanu Vella ħalla patrimonju letterarju kbir ħafna. Xi proża u xi poeziji tiegħu dehru fir-rivista 'Malta Poetrv Societv', 'Linji Ġodda', 'Xefaq bla Tmiem', 'Cross Winds', 'Il-Maltin Kontemporanji' u l-'Poeti Maltin'. Xi wħud mill-poeżiji tiegħu ġew maqluba għat- Taljan u għall-Ingliż.$5 L-istess Profs. Friggieri jgħidilna li kollox jindika li P. Marjanu daħal instintivament fl- aqwa kurrent tal-poeżija Maltija kollha. $0 Id-Devozzjoni lejn il-Madonna Id-devozzjoni lejn il-Madonna, li kull Franġiskan għandu jkollu, kienet imkebbsa f'qalb P. Marjanu sa minn ċkunitu. It-titlu għażiż tal-Madonna tas-Sacro Cuor kien għalih l-ewwel xrara ta' imħabba li mlietlu qalbu u kibret miegħu. L-isem ta' Fra Marjanu, meta daħal novizz, kien ta' sodisfazzjon kbir għalih. Jiena lil P. Marjanu niftakru sewwa, ta' ġuvnott, qabel ma daħal reliġjuż fl-1945. Huwa dejjem ħabb il-Madonna tal-Qalb ta' Ġest fis-skiet ta' qalbu. Kellu wkoll imħabba speċjali lejn il-Parroċċa tagħna. Żgur li kienet il-Madonna tas-Sacro Cuor li nisslet fih is-sejħa għall-ħajja reliġjuża franġiskana u dik saċerdotali. Aktar ma għadda ż-żmien, din id-devozzjoni, aktar baqa' jgħożżha f'qalbu. Meta l-knisja tagħna tkun magħluqa, P. Marjanu, tista' tgħid ta' kuljum, kien jinżel jinxtehet f'riġlejn il-Madonna għal ftit minuti. Meta darba ltqajna fis-sagristija, wara li għamel vista lill-Madonna kien qalli 'Qatt ma nixba' nħares lejn il-ġmiel u s-seħer ta' wiċċ il-Madonna tagħna'. Fix-xogħol letterarju tiegħu, il-Madonna tas-Sacro Cuor, ma nesihiex. Huwa ma kienx iħobb jikteb poeżiji okkażjonali jew għax jiġi mitlub. Kien tal-fehma li poeżiji bħal dawn ma jkunux ġenwini u anqas naturali. Imma meta kien jiġi mitlub biex jikteb xi poeżija dwar il- Madonna tas-Sacro Cuor jew dwar il-Parroċċa, għall- ewwel ma kienx jaċċetta, imbagħad wara xi ġranet kien jagħmel eċċezzjoni u tarah ġej b'dak li tkun tlabtu. tibdil liturġiku, huwa ħa ħsieb jikteb l-Innijiet tad-dħul u ta' l-offertorju tal-Quddiesa tal-Madonna tas-Sacro Cuor. Fl-1971 kiteb il-librett tan-Novena Perpetwa lill- Madonna tas-Sacro Cuor li ssir kull nhar ta' Erbgħa, is- sena kollha, fil-knisja tagħna. L-ewwel sunett ta' P. Marjanu, li nafu bih, fuq il- Madonna tas-Sacro Cuor kitbu fl-1960.58 Fl-1968, P. Mikiel Catania OFM, kiteb storja qasira tal-knisja tagħna, biex jitfakkar il-50 sena mit-twaqqif tal-Parroċċa. Fuq wara ta' dan il-ktejjeb naraw Innu miktub minn P. Marjanu.$' Għal din l-istess okkażjoni huwa kiteb skrizzjoni li tqiegħdet mal-faċċata tal-knisja, fuq il-bieb maġġur.10 Fl-1977 ġie ċċelebrat il-mitt sena tad- devozzjoni f'Tas-Sliema. P. Marjanu għamel il-kliem li gie stampat fuq santi ta' tifkira.fl Il-kliem ta' fuq il- Lapida ta' tifkira, li tqiegħdet fid-daħla ta' wieħed mill- bibien tal-faċċata tal-knisja, kien magħżul minnu wkoll. $ F'dawn l-istess festi huwa kiteb u qara poeżija saffika fl- Akkademja Mużiko-Letterarja li saret fil-knisja tagħna nhar is-27 ta' Ġunju 1977. Għal darb'oħra fil-festi ċentenarji li saru fl-1981, P. Marjanu, mingħajr ħadd ma talbu, reġa' tana poeżija oħra bit-titlu: 'Lill-Madonna tagħna'.'$1 Għal dawn l-istess festi kiteb żewġ skrizzjonijiet li ġew stampati fuq santi ta' tifkira. Waħda li tfakkar il-mitt sena mill-ftuħ tal- knisja u l-wasla tal-Vara tal-Madonna f'Tas-Sliema. $ P. Marjanu ma naqasx li jikteb ukoll il-kliem għal fuq l- irħama ta' tifkira li tqiegħdet fil-knisja.'20 F'din l-istess sena kiteb Innu taċ-ċentinarju li ġie mmużikat mis- surmast Joe Galea. Dan l-Innu tkanta fil-knisja matul is- sena kollha. L-imħabba li P. Marjanu Vella kellu lejn il-Madonna tas-Sacro Cuor tidher, bla dubju ta' xejn, fil-kliem Dis-sena ma narakx, Xebba Marija, ħierġa mill-knisja taħt il-logħ'b tan-nar, għajnejja se jiċċaħħdu mis-sbuħija, la jiena qiegħed hawn ġo qiegħ l-Isptar. Dis-sena ma narax merfugħ fuq driegħek il-ġmiel tal-ġmilijiet, Ġesti Bambin, lanqas ma nara n-nies imdawrin miegħek jitolbu, iċapċpu, igħannu ferħanin. Ma ġara xejnl Is-sura mqaddsa tiegħek ma nafx li qatt intfiet minn ġo għajnejja, għalhekk minn fuq is-sodda nħossni miegħek u ma' Ġest, tkellmuni ġo widnejja. Igħiduli kliem minsuġ fl-imwiel tal-Ġenna li jibqa' jidwi, sa ma r-ruħ tithenna. L-aħhar sunett ta' P. Marjanu, fuq il-Madonna. magħzul kollu ħlewwa li sawwar l-Oratorjo ddedikat lilha. Bi kliem meqjus wera l-ħila poetika tiegħu. L-aħhar sunett tiegħu fuq il-Madonna tas-Sacro Cuor' kitbu dakinhar tal-festa titulari ta' l-1987. Minn fuq is-sodda tal-mard, fl-isptar S. Luqa, wera d-dispjaċir tiegħu li ma kienx preżenti għall-festa tagħha. Huwa bdih b'dawn il- kelmiet: ''Dis-sena ma narakx, Xebba Marija''. Imma fl- istess ħin jistqarr li x-xbiha tagħha qatt ma għabet minn quddiem għajnejh. Għalhekk hu jkompli ….. minn fuq is- sodda nħossni miegħek u ma' Ġesi, tkellmuni f'widnejja 88 Nagħlaq din it-taqsima bi kliem ta' P. Marjanu li darba qalli u għadhom jidwu f'widnejja. Kien qalli hekk: 'Toqgħodx tagħti kas ta' min jikkritika, jew ma jħobbx il-festa titulari tagħna. Aħna biss, ulied il-Parroċċa, nafu xi tfisser għalina l-festa tal-Madonna tas-Sacro Cuor. Ħadd ma jista' jħoss f'qalbu dak li aħna nħossu fina u f'qalbna.' Hekk hu. Għandu raġuni Missjoni mitmuma Il-Professur Oliver Friggieri meta għamel xi studji fuq il-poeżiji ta' P. Marjanu, fost ħafna affarijiet, jgħidilna li fil-poeziji tiegħu jara sentimenti ta' ansjetà, solitudini, tbatija fiżika, waqtiet ta' inċertezza, dieqa u rassenjazzjoni. Bir-raġun kollu. P. Marjanu għal snin kbar kien marid bid-dijabete. Wara mewtu sirna nafu, mid- djarju personali tiegħu, li P. Marjanu kien għamel il-vot tas-sofferenza. B'dan il-vot huwa twaħħad mal-Passjoni ta' Kristu, b'offerta tiegħu nnifsu, bħala vittma għall- qdusija ta' l-erwieħ, speċjalment tas-saċerdoti. Sar appostlu tal-Qalb ta' Ġest billi mexa fit-triq tat-tbatija Kien nhar it-28 ta' Ġunju 1987, meta kontra qalbu, kellu jmur l-isptar għall-kura. Wara ħames xhur reġa' ġie lura l-kunvent nhar is-26 ta' Novembru 19870 F'dawn ix-xhur fl-isptar tana l-aħħar xogħol poetiku tiegħu. Il- Ħamis, 25 ta' Fras 1988, kellu jerġa' jidħol l-isptar għal aktar kura. Fis-7.00 a.m., P. Camillo Aquilina OFM mar għandu fil-kamra tiegħu fejn sabu kważi mitluf minn sensih. Malajr ingħata l-griżma tal-morda u wara nofs siegħa, P. Marjanu, għadda għall-ħajja ta' dejjem. L-aħbar tal-mewt tiegħu ġriet bħal leħħa ta' berqa. Ħafna nies, speċjalment dawk li kienu jmorru l-Kappella tiegħu, ġew bi ħġarhom biex tarah u ttih l-aħħar tislima. Il-Ġimgħa, 26 ta' Frar, ġie jarah l-Eċċ. Tiegħu Mons. Arċisqof Ġużeppi Mercieca flimkien mal-Vigarju Ġenerali Mons. Carmelo Xuereb. Il-funeral tiegħu sar is-Sibt 27 ta' Frar fid-9.30 a.m. Il- korteo għadda minn Triq il-Karmnu, San Ġwann Batt., S. Trofimo għall-Knisja Parrokkjali. Il-Gwardjan P. Pawl Galea OFM mexxa konċelebrazzjoni flimkien ma' 60 saċerdot. Il-knisja kienet maħnuqa bin-nies. Kienu preżenti wkoll numru kbir ta' sorijiet. Wara li ntemmet il-Quddiesa il-kadavru tiegħu ttieħed fi Strada Roża. Hemm għadda qalb folla ta' nies li laqgħetu b'ċapċip kbir u fl-istess ħin b'dieqa kbira għat-telfa tiegħu. P. Marjanu Vella ġie midfun fil-kappella tal-patrijiet li hemm fiċ- ċimiteru ta' l-Addolorata. fl Huwa miet fl-età ta' 60 sena li minnhom 42 sena bħala reliġjuż u 36 sena bħala saċerdot. It-televiżjoni nazzjonali, minbarra li kien ta l- aħbar tal-mewt tiegħu, ħa ħsieb ukoll li l-programm ''Spektrum' ikun iddedikat lil P. Marjanu. Wara xi ġranet fi programm ''Żafir' wera dokumentarju dwar ix- xogħlijiet letterarji tiegħu $ X'baqa' ngħidu dwar P. Marjanu Għalkemm dan il- profil kien dettaljat ħafna, żgur li għad fadal xi tgħid. Imma nieqfu hawn. Nistgħu ngħidu, mingajr ma niżbaljaw, li huwa kien wieħed mill-aqwa poeti ta' żmienna. P. Marjanu mhux biss għamel isem għalih innifsu, lill-Provinċja Franġiskana, lil Tas-Sliema belt twelidu, imma lil Malta kollha. Tant hu hekk li l- Awtoritajiet Ċivili, sentejn biss wara mewtu, għarfu l- kobor u l-kontribut li ta lis-Soċjetà Maltija. Il-Gazzetta tal-Gvern ta' nhar is-16 ta' Marzu 1990 ħabbret li Strada Roża ġiet imsemmija ''Triq P. Marjanu Vella' 35 Dan hu monument ta' ġieħ u ta' rikonoxxenza li l- poplu Malti għamel lill-P. Is- Sliemiżi kollha laqgħu bil-ferħa dan l-unur kbir. Arkiv.Parr.Mad. tas-S.Cuor.Liber Bapt. Tagħrif li kien tahuli hu stess. Schematismus Prov., 1957, p. 20, jew Paġella ta' l-Ordinazzjoni. Dgħajjes tal-Karti, 1969. Tagħrif li tahuli hu stess. Tagħrif mogħti lill-awtur mir-Rev. Dgħajjes tal-Karti, 1969. Demm fuq il-Verna, p. 5. Demm fuq il-Verna, p. 14. Il-Madonna u Tas-Sliema, 1988, p. 109. P. Ġużepp Vella: Il-Parroċċa Madonna tas-Sacro Cuor, Tas- Sliema, tagħrif storiku, 1993, p. 247. Il-Madonna u Tas-Sliema, 1988, p. 163. Ara programm tal-Festi 1881-1981. P. Ġużepp Vella Opus Cit., p. 248. Il-Madonna u Tas-Sliema, pp. 186-187. Il-Madonna u Tas-Sliema, p. 190, jew Demm fuq il-Verna, p. 46. Demm fuq il-Verna, pp. 2-3. Nekroloġju tal-Provinċja. Aħna wild Tas-Sliema. Isem sabiħ, jiġbor tislima. Bi xrar ta' mħabba mħeġġin: Intennu l-'Ave Maria'. Ħiemda quddiem Tas-Sliema tagħna, Inżommu isimha fil-ġieħ. Għaqda sħiħa ssaltan fostna, Fi ħdanha nsibu mistrieħ. Tas-Sliema, għażiża omm tagħna, Naħilfu mħabba bla ma tnin. Għanja sinċiera w ferrieħa, Li tibqa' tidwi tul is-snin. Sliemiżi: Il-Madonna tberikna, Jekk ngħixu Ikoll bħal aħwa u fis-sliem. L-AJKLA REBBIEĦA Mill-eqdem ġnus u l-ibgħad żminijiet ma' l-aqwa imperi u ċiviltajiet ħaddnuk għax qawwija, setgħana u rebbieħa f'ħakmitek; Ġwejnħajk imtajjra u miftuħa rasek imgħollija u kburija taħkem b'qilla imgħollija ta' żagħżugħa għal dejjem qawwija; Ukoll nebbaħt il-kultura u ċ-ċiviltà li fik sabu doni ta' qawwa u setgħa; Kburija bik il-Banda 'SLIEMA' ħaddnitek tul is-snin aħna ta' l-Ajkla bik rebbiħin.